Spektroskopie in sigbare en infrarooi gebied wys dat die oppervlakte van Ceres bedek is met ammoniumhoudende magensiumryke fillosilikate die fillosilikaat serpentyn, Mg/Ca-ryke karbonate en 'n donker komponent. Bewys vir olivien of pirokseen is nie aangetref nie. Die samestelling is opmerkelik gelykmatig, maar die helderste plekke het 'n samestelling van ryk is aan natriumkarbonaat met ammoniumkarbonaat en chlorides. Die teenwoordigheid van baie ammoniumhoudende kleisoorte wys dat daar 'n planeetwyde tydperk van veranderings plaasgevind het wat waterige beweeglikheid vereis het. Daar word vermoed dat Ceres 'n ondergrondse oseaan besit het. Daar is volop bewys vir die teenwoordigheid van waterys wat van binne die planeetjie stam. Die elementsamestelling van die regoliet aan die ewenaar lyk baie soos die CI en CM chondriete. Geleerdes het reeds eerder vermoed dat hierdie tipe meteoriete verwant aan Ceres is, maar die samestelling op Ceres is tog effens anders. Die ystergehalte op Ceres is duidelik laer as in die meteoriete wat hier op aarde gevind word. Die yster het dalk in die ondergrondse oseaan versink. Die oppervlakte van Ceres wys onlangse geologiese aktiwiteit wat deur pekel veroorsaak word. Ahura Mons vertoon helder strepe wat natriumkarbonaat bevat. Ceres het waarskynlik 'n kors van omtrent 40 km dikte wat waterys bevat en wat op 'n laag met hoër digtheid lê wat uit gehidrateerde silikate bestaan en 'n paar prosent pekel bevat waardeur dit 'n soort modderoseaan vorm.
↑ (en) Yeomans, Donald K. (5 Julie 2007). “1 Ceres”. JPL Small-Body Database Browser. URL besoek op 2009-04-10.
↑ (en) Horizons (Ephemeris: Observer Table: Quantities = 9,13,20,29) Error on call to template:cite web: Parameters url and title must be specified 2011-10-05.
Ontsluit van "https://af.wikipedia.org/w/index.php?title=Ceres_(dwergplaneet)&oldid=1888654"